cyanic-selkie/wikianc huggingface dataset:
Räjähtävä valas
Florencen tapaus Yhdysvaltain Oregonissa
Tarinaa pidettiin useiden vuosien ajan yleisesti kaupunkitarinana. Tarina sai huomiota kirjailija Dave Barryn mainittua Miami Herald -lehden kolumnissaan 20. toukokuuta 1990 hänen hallussaan olevan videomateriaalia tapahtumasta. Barry kirjoitti, että ”Me katosmme sitä usein täällä instituutissa, etenkin juhlissa.” Vähän ajan kuluttua Oregon State Highway division alkoi saada tiedusteluja toimittajilta. Syynä oli se, että artikkelin lyhennettyä versiota levitettiin keskustelupalstoilla nimellä ”The Farside Comes To Life In Oregon”. Lyhennelmässä ei kuitenkaan mainittu räjähdyksen tapahtuneen noin kaksikymmentäviisi vuotta sitten, eikä lyhennelmässä ollut kirjoittajan nimeä.
Ovaro Kiinteistösijoitus
Orava Asuntorahasto (2010–2018)
Orava Asuntorahastolla ei aiemmin ollut muuta omaa henkilökuntaa kuin toimitusjohtaja. Yhtiön toimintaa ja hallinnointia hoiti hallinnointiyhtiö Orava Rahastot Oyj. Asuntorahasto maksoi hallinnointiyhtiön palveluista palkkion, vähintään 0,6 % varojen arvosta vuodessa.
Pörssihistoria
Oravan osakkeet poistettiin pörssilistalta kiinteistörahastona 1.10.2018 ja listattiin uudelleen pörssiyhtiö Ovarona. Muutoksessa osakkeen kaupankäyntitunnus, liikkeeseenlaskijatunnus ja ISIN-koodi vaihtuivat. Entinen kaupankäyntitunnus oli OREIT. Uudeksi tunnukseksi tuli OVARO. Muutoksen jälkeen alkoi Ovaro ostaa omia osakkeitaan pörssistä. Ostoja yritys on perustellut sillä, että pörssikurssi on ollut alempi kuin yrityksen nettovarallisuus.
Keimolan moottorirata
Kiihdytyskilpailut
Suomen ensimmäinen kiihdytyskilpailu ajettiin Keimolassa vuonna 1975, ja sen järjesti Finnish Hot Rod Association. Varttimailin pätkä rakennettiin Keimolan radan pääsuoralle mutta sitä ajettiin eri suuntaan kuin normaalisti, lähtöviiva oli radan eteläpäässä ja maaliviiva normaalin starttiviivan kohdilla. Tämä pilasi radan pinnoituksen, eikä sitä korjattu koskaan. Nopeimman ajan kilpailussa ajoi Jorma Päivärinta Kawasaki 750 -moottoripyörällä (11,16 s). Nopein katurekisterissä oleva auto oli Urpo Lahtisen ohjaama Mercedes-Benz Waxenberger automaatti (14,42 s) ja nopein jenkkiauto Kai Svenssonin Dodge Charger (14,89 s). Vuonna 1974 toimineen kilpa-autotalli AAW Racing Teamin koeajot ajettiin Keimolassa.
Nykyaikana
pienoiskuva|Tornin kyljessä näkyvät vanhat mainostekstit syksyllä 2005 pienoiskuva|Torni on suojeltu asemakaavalla. Vuonna 2008 toiminta radan mikroautoradalla ja varikkoalueella päättyi ja moottoristadion autioitui useaksi vuodeksi. Keväällä 2015 moottoristadionin paikalle alettiin rakentaa Keimolanmäen asuinaluetta. Keimolan historia näkyy radan linjauksia noudattavien uusien teiden muodossa. Radan symboliksi muodostunut valvontatorni kunnostettiin vuosina 2018–2019 ja jätettiin paikalleen Keimolanmäen symboliksi. Ensimmäiset asukkaat muuttivat asuinalueelle kesällä 2016.
Anni Heikkilä
Anni Heikkilä (s. 17. marraskuuta 1999 Hämeenlinna) on suomalainen pesäpalloilija, joka edustaa Superpesiksessä pelaavaa Lapuan Virkiää. Heikkilä on opiskelija.
Pesäpalloura
Hämeenlinnan Paukku pääsi heti vuonna 2015 Vihdin Palloa vastaan karsintoihin Superpesis-paikasta. Siispä Heikkilä teki Superpesis-debyyttinsä 22.8.2015 15 vuoden, 9 kuukauden ja 5 päivän ikäisenä. Paukku ei kuitenkaan noussut Superpesikseen vaan jatkoi Ykköspesiksessä, jossa seura sijoittui vuonna 2016 kuudenneksi. Heikkilä puolestaan sijoittui samana vuonna runkosarjan kärkilyöntitilastossa yhdeksänneksi lyötyään 18 ottelussa 91 kärkilyöntiä.
Saarijärven reitin valuma-alue
Vesistöalueen sijainti
Vesistöalueen valuma-alueen pinta-ala on 3 119,56 neliökilometriä ja sen järvisyys on 9,24 %. Vesistön valuma-alueen alarajana on Naarajärvi ja sen lasku-uoma Naarakoski Äänekoskella. Vesistöalueen pituus on noin 100 kilometriä ja leveys 50 kilometriä. Vesistöalue sijaitsee pääosin Keski-Suomessa, mutta latvavesistöt ulottuvat hieman myös Keski-Pohjanmaan ja Etelä-Pohjanmaan puolelle. Se sijaitsee Kymijoen vesistöalueen luoteisosassa Viitasaaren reitin valuma-alueen (14.4) ja Jämsän reitin valuma-alueen (14.5) välissä ja Leppäveden–Kynsiveden alueen (14.3) länsipuolella. Lännessä ja pohjoisessa Kymijoen vesistön vedenjakajan takana sitä reunustavat muut päävesistöalueet. Lounaassa sijaitsee Kokemäenjoen vesistö (35), jonka kanssa sillä on pisin vedenjakaja. Sen tilalle tulee pohjoisessa ensin Ähtävänjoen vesistö (47), sitten lyhyesti Kruunupyynjoen vesistö (48) ja pohjoisimpana Perhonjoen vesistö (49).
Järviä
Saarijärven reitin valuma-alueella on noin 550 vähintään hehtaarin kokoista järveä tai lampea. Pääuomaan eli pääreitillä sijaitsee niistä seuraavat, jotka on lueteltu alajuoksulta alkaen: Naarajärvi (207 ha), Kiimasjärvi (363 ha), Summanen (2 189 ha), Kallinjärvi (52 ha), Saarijärvi (1 489 ha), Mahlunjärvi (714 ha), Vartejärvi (107 ha), Horonalanen (34 ha), Kalmarinselkä (705 ha), Tuhmalampi (193 ha), Hepolampi (148 ha), Pääjärvi (2 950 ha), Kiminginjärvi (150 ha) ja Kyyjärvi (1 628 ha).
Dubain metro
Metrohankkeen taustaa
Dubain emiraatti koki 2000-luvun ensimmäisellä vuosikymmenellä voimakkaan talouskasvun aikakauden. Kaupungin väkiluku moninkertaistui ja sitä myötä liikenne myös. Tästä seurasi ruuhkia ja matka-aikojen pitenemistä siitä huolimatta, että kaupungin tie- ja katuverkkoa kehitettiin samanaikaisesti runsailla varoilla. Metron suunnittelu alkoi vuonna 2002 Dubain hallitsijan myötävaikutuksella ja urakoiden toteutus alkoi vuonna 2005.
Linjat
Mainituille linjoille suunnitellaan jatkeita, vihreälle linjalle sisämaata kohti ja punaiselle Abu Dhabin rajalle. Olemassa olevien linjojen lisäksi on suunniteltu purppura- ja sinistä linjaa kulkemaan punaisen linjan suuntaisesti, mutta kauempana rannikosta.
Tāmati Wāka Nene
Tāmati Wāka Nene (~1785 – 4. elokuuta 1871) oli Uuden-Seelannin pohjoisosassa vaikuttanut maoripäällikkö eli rangatira, joka osallistui maorisotiin brittien puolella Hone Hekeä vastaan käydyssä lipputankosodassa.
Opel Corsa D
Opel Corsa (2006–2014)
Sportiin oli lisätty 17 tuuman kevytmetallivanteet, alumiinipolkimet, tummennetut takaikkunat ja ulkoväriin sointuvat ilmastointiaukkojen kehykset.
Corsa OPC/VXR
Autossa on 1,6-litrainen turboahdettu moottori, jonka teho on 192 hevosvoimaa. Suurin vääntömomentti on 230 newtonmetriä, joka erityisen Overboost-järjestelmän avulla voi väliaikaisesti nousta 260 newtonmetriin. Vaihteistona on kuusivaihteinen manuaalivaihteisto. Kiihtyvyys nollasta sataan on 7,2 sekuntia ja huippunopeus on 225 km/h.
Paul Kariya
Paul Tetsuhiko Kariya (s. 16. lokakuuta 1974 North Vancouver, Brittiläinen Kolumbia, Kanada) on kanadalainen uransa lopettanut jääkiekkoilija. Kariya oli pelipaikaltaan laitahyökkääjä, ja pelasi Pohjois-Amerikan NHL:ssä Mighty Ducks of Anaheimin, Colorado Avalanchen, Nashville Predatorsin ja St. Louis Bluesin joukkueissa yhteensä 15 kauden ajan. Hän pelasi kaiken kaikkiaan 989 NHL:n runkosarjaottelua tehopistein 402+587=989. Kariya pelasi urallaan seitsemän kertaa NHL:n tähdistöottelussa ja voitti liigan herrasmiespelaajalle jaettavan Lady Byng Memorial Trophyn kahdesti.
Kariya pelasi juniorina kaksi vuotta BCHL-sarjan Penticton Panthersissa, ja hänet valittiin Kanadan parhaaksi juniorijääkiekkoilijaksi vuonna 1992. Tämän jälkeen Kariya pelasi Mainen yliopiston joukkueessa, joka voitti NCAA-yliopistosarjan mestaruuden vuonna 1993. Mighty Ducks of Anaheim varasi Kariyan NHL:ään vuoden 1993 varaustilaisuuden neljäntenä pelaajana seuran historian ensimmäisenä pelaajavarauksena. Kariya debytoi NHL:ssä kaudella 1994–1995. Anaheimissa hän pelasi yhdeksän kauden ajan, ja muodosti tehokkaan kaksikon laitahyökkääjä Teemu Selänteen kanssa. Kariya toimi Anaheimin kapteenina seitsemän kautta, ja johdatti joukkueen seuran historian ensimmäiseen Stanley Cup -finaaliin vuonna 2003. Kauden 2003–2004 Kariya pelasi Colorado Avalanchessa, jonka jälkeen hän siirtyi kahdeksi vuodeksi Nashville Predatorsiin, jossa hän teki kaudella 2005–2006 joukkueen yhden kauden syöttö- ja piste-ennätyksen. Kariya päätti NHL-uransa kolmen St. Louis Bluesissa vietetyn kauden jälkeen.
Suomen Aktiivisin Työpaikka
Suomen Aktiivisin Työpaikka -kilpailun voittajat
Vuoden 2017 Suomen Aktiivisin Työpaikka -kilpailun voittajaksi valittiin Teknologian tutkimuskeskus VTT Oy. He ovat onnistuneet erinomaisesti yrityksen liikunnan suunnittelussa, seurannassa ja arvioinnissa. Huomioitavaa oli ollut myös se, että tarpeiden kartoituksessa tehtiin tiivistä yhteistyötä työterveyshuollon kanssa. VTT:llä on laaja 36 liikuntakerhon tarjonta työntekijöilleen ja mielenkiintoisia kampanjoita, tempauksia sekä erilaisia mobiilisovelluksia, joita on hyödynnetty työntekijöiden liikunnan edistämiseen. Voittajan liikuntatarjonta on monipuolista ja sitä on räätälöity eri ryhmien tarpeisiin, kuten paljon matkustavalle henkilöstölle. VTT:n liikuntaohjelmien luomisessa työntekijöitä osallistetaan mukaan suunnitteluun ja heidän palautettaan kuunnellaan. Myös työterveyshuolto on mukana suunnittelussa ja toteutuksessa. Lisäksi liikuntasuunnitelma on mukana yrityksen strategioissa.
Paul Kariya
Uran päättyminen ja yhteenveto
Kariya jätti väliin koko kauden aivotärähdyksen jälkeisen oireyhtymän vuoksi. Hän oli ollut edellisellä kaudella sivussa kuusi ottelua saatuaan aivotärähdyksen Patrick Kaletan kyynärpäätaklauksesta joulukuussa 2009. Toistuvat aivotärähdykset, joista ensimmäisen hän sai jo vuonna 1996, saivat hänet lopulta lopettamaan pelaajauransa. Hän ilmoitti uransa päättymisestä kesäkuussa 2011.
Need for Speed: ProStreet
Juoni
Peli alkaa yhdestä pienestä ratakisasta, johon Ryan Cooper, eli pelin päähenkilö, osallistuu. Hänet on tunnettu urallaan laittomista katukisoista. Cooper voittaa kisan ja yleisö hurraa. Pelin päävihollinen ja loppuvastustaja sekä yhteenottojen kunkku, Ryo Watanabe, ei ole tyytyväinen Ryanin suoristuksesta, ja mollaa pelaajaa. Hän lopulta poistuu paikalta. Tästä alkaa varsinainen urapeli. Pelaajan on valittava jokaiseen kisamuotoon soveltuva auto. Vara-autoja voi ottaa vain yhden. Pelaajan on voitettava ja hallittava erilaisia kisapäiviä päästäkseen urallaan eteenpäin. Ennätyksiä on rikottava, mikäli haluaa päästä haastamaan kisamuotojen kunkut. Pelissä on kolme suurta kisajärjestöä: Battle Machine, React Team Sessions ja Super Promotion. Jokaisen kolmen suuren kisajärjestön järjestämien kisapäivien lopussa on aina Ryo Watanaben järjestämä yhteenotto. Jos pelaaja onnistuu voittamaan tai hallitsemaan kisapäivää, hän voittaa käteistä rahaa (riippuu kisapäivän vaikeudesta) ja saa valita yhden palkintokortin. Kortti voi sisältää jonkin yllätyksen, esimerkiksi erilaisia korjausmerkkejä, automerkin (pelaa saa valita minkä tahansa avatun auton ilmaiseksi), erilaisia osia (joita ei voi voittaa kisoista muuten) tai rahaa. Kun voittaa jonkun yhteenoton, seuraavat kilpajärjestön kisat avautuvat. Rikottuaan riittävän määrän eri kisamuodon ennätyksiä, pelaaja saa haastaa kunkut, mutta ensin pitää suorittaa kolme kisamuotokunkkujen järjestämiä kisapäiviä, ennen kuin saa haastaa kunkun. Jokaisessa kisamuodossa on yksi kunkku: Ryo Watanabe, (yhteenottojen kunkku, hyvä kaikissa kisamuodoissa), Ray Krieger (osaa kaikki muodot ratakisoista), Aki Kimura (driftikisojen pioneeri), Karol Monroe, (kiihdytyskisojen ekspertti) sekä Nate Denver (nopeushaasteen ammattilainen). Ryon voi haastaa vain, jos on hallinnut kolmea yhteenottoa. Ray Kriegerin voitettua Ryan Cooper saa hänen autonsa, joka on BMW M3 E92. Aki Kimuran voitettua pelaaja voittaa hänen Mazda RX7:nsä. Karol Monroen voitettua pelaaja saa hänen Ford Mustanginsa ja Nate Denverin voitettua pelaaja saa hänen Pontiac GTO:nsa. Lopussa, kun pelaaja, Ryan Cooper on voittanut Ryon, tämän joukkuee jäsenet poistuvat vihaisina ja pettyneinä paikalta. Ryan Cooper on nyt yhteenottojen kunkku. Hän saa Ryon Mitsubishi Lancer EVO X:n
Fenobarbitaali
Fenobarbitaalin huippupitoisuus veriplasmassa saavutetaan 2–18 tunnin kuluessa. Aineen biologinen puoliintumisaika veriplasmassa on aikuisilla 50–120 tuntia ja lapsilla 40–70 tuntia, mutta pitenee maksan toiminnan heiketessä esimerkiksi maksakirroosia sairastavilla ja iäkkäillä ihmisillä. Erikoinen vaikutus fenobarbitaalilla on keltaisuutta aiheuttavan bilirubiinin lisääntynyt eritys sappinesteeseen, minkä toisaalta on myös katsottu parantavan sappiröntgenkuvien tarkkuutta.
Max Keeble – Kosto elää
Tarina
Elokuva kertoo juuri yläasteelle päässeestä Max Keeblestä ja hänen ystävistään. Elokuvassa alussa Max näkee untaa, että hän on jakamassa mainoslehtiä ovelta ovelle omalla polkupyörällään, ja häntä ajaa takaa ilkeä, niin sanottu jäätelömies. Kun Max herää, hän huomaa, että se oli vain unta. Kun Max pääsee aloittamaan yläasteen ja seitsemännen luokan, hän kuulee vanhenmiltaan huonoja uutisia. Maxin vanhemmat joutuvat muuttamaan Chicagoon, koska Maxin isä, joka on töissä mainosalalla, sai uutta työtä Chicagosta.
Vimpelin seurakunta
Papisto
Seuraavat henkilöt ovat toimineet Vimpelin kappeliseurakunnan kappalaisina ja Vimpelin seurakunnan kirkkoherroina:
Tehdas (televisiosarja)
Sarja rakentuu kolmesta kuusiosaisesta tuotantokaudesta, joista kaksi kautta esitettiin Ylen TV2:ssa keväällä 2012 ja kolmas esitettiin syksyllä 2014.
Indy Racing League
Historia
IRL on herättänyt ristiriitaisia tunteita syntymästään lähtien useista eri syistä. Erityisen paljon huomiota on herättänyt Indianapolis 500 -kilpailu, joka menetti pahasti suosiotaan huipputallien ja -nimien boikotoitua tapahtumaa CART- ja IRL-sarjojen välisten riitojen vuoksi. Myös fanipohja on jakautunut kahden sarjan välillä, ja sarjojen välistä kilpailua syytetään amerikkalaisten formulakilpailujen suosion laskusta, josta etenkin NASCAR-sarja on hyötynyt. Lisäksi turvallisuus on aiheuttanut keskustelua useiden kuolemaan johtaneiden onnettomuuksien ja pahojen loukkaantumisten vuoksi, vaikka etenkin viimeisten parin vuoden aikana ratojen ja autojen turvallisuuteen on panostettu.
Stipe Miocic
UFC
2015 Miocic otteli myös vain yhden ottelun 2013 vuoden tapaan. Hän kohtasi Australiassa Mark Huntin illan pääottelussa. Toukokuussa käyty kamppailu päättyi Miocicin voittoon teknisellä tyrmäyksellä ottelun viimeisessä erässä.
Miocic vs. Cormier trilogia
Kaksikon kolmas kamppailu pidettiin vuoden päästä edellisestä, kun Miocic muun muassa paransi silmävammaansa Cormierin tökättyä häntä edellisessä ottelussa silmään. Ennen kamppailua UFC:n puheenjohtaja Dana White ilmoitti voittajan olevan historian paras raskaansarjan ottelija. UFC 252 -tapahtuman pääottelu päättyi Miocicin voittoon tuomariäänin.
Grigori Romanov
Grigori Vasiljevitš Romanov (, 7. helmikuuta 1923 nykyisen Novgorodin alueen Borovitšin piirin Zihnovon kylä – 3. heinäkuuta 2008 Moskova) oli neuvostoliittolainen poliitikko. Hänet tunnetaan parhaiten Leningradin pitkäaikaisena puoluejohtajana.
Tie (uskonnollinen yhteisö)
Tie (engl. The Way) tai Kansainvälinen tie (engl. The Way International) on yhdysvaltalaisen Victor Paul Wierwillen (1916–1985) vuonna 1942 perustama kristillispohjainen uskonnollinen yhteisö. Yhteisö sai nykyisen nimensä vuonna 1955. Koska yhteisö ei usko perinteiseen kristilliseen kolminaisuusoppiin, ei sitä pidetä kristillisenä vanhojen kirkkojen määritelmien mukaan.
Domenico Dall’Oglio
Elämäkerta
Hovin arkistoissa on useita mainintoja Domenicon toiminnasta viuluvirtuoosina ja säveltäjänä ja myös hänen osallisuudestaan hovin vehkeilyihin. Hän rakenteli mielellään soittimia, viuluja ja luuttuja. Hän kuoli Narvassa Virossa paluumatkalla Italiaan.
Dall’Oglion kuolema tapahtui hämärissä olosuhteissa, ja on epäilty että hän olisi vakoillut Venäjällä Italian hyväksi.
Amobarbitaali
Amobarbitaali on valkoinen, kiteinen, puuterimainen jauhe jolla on hieman karvas maku. Usein käytettynä amobarbitaali voi aiheuttaa voimakkaan psyykkisen ja fyysisen riippuvuuden muiden barbituraattien tavoin.
The Expendables 3
Juoni
Barney Rossin johdolla Lee Christmas, Gunnar Jensen ja Toll Road pelastavat Rossin entisen kollegan, ”tohtori Kuoleman” junasta, joka on matkalla vankilaan. Tohtori, veitsiin erikoistunut lääkintämies, otetaan avuksi tehtävään, jonka tarkoitus on estää pommien kuljetus somalialaiselle sotapäällikölle. Tehtävän aikana Ross huomaa, että pommikauppias on kuolleeksi luultu Conrad Stonebanks, joka aikoinaan perusti Expendables-ryhmän Rossin kanssa mutta petti ystävänsä ryhdyttyään laittomaan asekauppaan. Rossin joukko hyökkää Stonebanksin kimppuun, mutta tämä haavoittaa Caesaria ja onnistuu pakenemaan.
Juanfernándezintulikulma
Juanfernándezintulikulman luontainen elinympäristö ovat vuoriston rinteillä sijaitsevat metsät, joissa kasvaa Dicksonia externa ja Lophosauria quadripinnata -saniaislajeja.
Vuosina 2001–2003 juanfernándezintulikulmia arvioitiin olevan jäljellä noin 200 yksilöä. Lajiin kohdistuvat suurimmat uhkat ovat metsien hakkaaminen, saarelle tuodut petonisäkkäät ja rotat. Kannan viimeaikaisen vähentymisen syyksi arvellaan myös punaselkähaukan lisääntymistä saarella.
Wonder Woman (vuoden 2009 elokuva)
Juoni
Mystisellä Themyscira saarella ylpeä ja tulinen sotilasrotu amazonilaisia ovat kasvattaneet tytön nimeltä Prinsessa Diana, joka on sanoin kuvaamattoman kaunis, ylväs ja vahva. Kun armeijan taistelulentäjä Steve Trevor tekee koneellaan maahansyöksyn saarelle, hän huomaa saaren kauniit asukkaat, mutta joutuu pian heidän hyökkäyksen kohteeksi. Kiinni joutuessaan Hippolyta käyttää totuuden lassoa saadakseen selville Trevorin todelliset aikeet, jotka osoittautuvat vaarattomiksi. Hippolyta järjestää kilpailun vahvimmasta ja taitavimmasta amazonilaisesta, joka veisi heidän kutsumattoman vieraan takaisin ulkomaailmaan. Diana haluaisi osallistua kilpailuihin, jonka hänen äitinsä Hippolyta kieltää. Sitä vastoin Persephone ehdottaa hänet vartijatehtävään Aresin vankilaan. Kirjojen kanssa mielellään viihtyvä Alexa kuitenkin tulee vapauttamaan Dianan vartijatehtävistä päästäkseen tytön mukaan taisteluihin. Dianan ollessa kilpailussa Ares on karkaa vankeudestaan Persephonen ansiosta ja päättää tehdä kostonsa etsien ensin käsiinsä Hadesin, saadakseen pois hänen voimiaan estävät rannekkeet. Tämän avulla hänen on mahdollisuus kasvattaa voimiaan ja herättää kuolleita sotajoukkoja henkiin. Aresin tarkoitus on aloittaa maailmansota mikä ei pelkästään kestä vuosisatoja vaan hävittää jokaisen elävän olennon maaplaneetalta. Kaikki riippuu Prinsessa Dianasta, pelastaakseen maailman hänen on käytettävä lahjojaan ja taitojaan Ihmenaisena.
Emil Hagelberg
Suomen sisällissota
Hän saapui Suomeen (Vaasaan) jääkäreiden pääjoukon mukana yliluutnantiksi ylennettynä 25. helmikuuta 1918. Hänet komennettiin Suomen sisällissotaan komppanianpäälliköksi 4. Jääkärirykmentin 8. jääkäripataljoonan konekiväärikomppaniaan. Hän otti osaa taisteluihin Raudussa ja rajaseudulla.
Sopotin laulufestivaalit
Voittajat maittain
2 kertaa
Edam-Volendam
Kunta muodostuu Edamin kaupungista sekä seuraavista kylistä: Volendam, Purmer, Blokgouw, Katham ja Munnikeveld.
Aquivaldo Mosquera
Mosqueran uran huippuhetkiin lukeutuvat Pachucassa saavutetut kaksi Meksikon mestaruutta ja CONCACAF Champions' Cupin (2007) sekä Copa Sudamericanan (2006) voitot.
Ogadenin kansallinen vapautusrintama
Historia
thumb|Järjestön taistelijoita vuonna 2006.
Nuffield Universal
thumb|Nuffield Universal Four Nuffield Universal on englantilaisvalmisteinen Nuffield -traktorimalli, jota valmistettiin vuosina 1948-1961.
Vaaleanpunainen pantteri
Vaaleanpunaisen pantterin jäljillä (Trail of the Pink Panther, 1982)
Peter Sellers kuoli sydänkohtaukseen 1980, mutta Blake Edwards päätti jatkaa Pantteri-elokuvien sarjaa päätähden menetyksestä huolimatta. Vaaleanpunaisen pantterin jäljillä oli tekijöidensä mukaan tehty Sellersin kunniaksi: elokuvassa ystävät ja vihamiehet muistelivat salaperäisesti kadonnutta Clouseauta, ja väleihin on saksittu edellisten elokuvien materiaalista kohtauksia joissa Sellers esiintyi. Hurskaasta tarkoituksesta huolimatta Sellersin leski haastoi elokuvan tekijät oikeuteen edesmenneen miehensä työn ja maineen hyväksikäyttämisestä. Frederick sai korvauksia 1,5 miljoonaa dollaria.
Jaakko Laitinen
Jaakko Laitinen -nimisiä henkilöitä ovat:
Frans I (Toscana)
Frans I:n puoliso oli vuodesta 1565 keisari Maksimilian II:n sisko Johanna. Heille ei syntynyt poikia, mutta heidän tyttärestän Maria de’ Medicistä tuli myöhemmin Ranskan kuningatar. Frans eli pitkään avoimesti suhteessa rakastajattarensa, venetsialaisen aatelisnaisen Bianca Cappellon kanssa. Johanna kuoli vuonna 1578, ja seuraavana vuonna Frans meni naimisiin Cappellon kanssa. Puolisot kuolivat sattumalta samana yönä lokakuussa 1587, ilmeisesti malariaan, jonka he olivat saaneet metsästysretkellään Maremmien alueella. Myöhemmin keksityn tarinan mukaan suurherttuatar Bianca olisi vahingossa myrkyttänyt miehensä yrittäessään murhata tämän veljeä Ferdinandia ja tehnyt sen jälkeen itsemurhan. Toisen version mukaan Ferdinand olisi myrkyttänyt heidät molemmat, sillä heidän sairautensa puhkesi pian Ferdinandin saavuttua heidän luokseen Poggio a Caianoon. Vuonna 2004 Fransin hauta avattiin kuolinsyyn selvittämiseksi. Vuonna 2006 julkaistu ensimmäinen tutkimus viittasi arsenikkimyrkytykseen, mutta vuoden 2010 toisessa tutkimuksessa ruumiista löydettiin viitteitä Plasmodium falciparum -loisesta, mikä tukee alkuperäistä selitystä malariasta kuolinsyynä.
Myonigrafia
Myonigrafia tarkoittaa myoni-alkeishiukkasten käyttämistä kohteiden läpivalaisuun.
Rahdin läpivalaisu
Laitteisto koostuu auton ylä- ja alapuolella olevista ilmaisimista ja tutkijat ovat kertoneet sen löytävän suojatun ydinmateriaalin noin minuutissa. Myonit eivät ole myöskään erityisen vahingollisia autossa oleville ihmisille röntgen- tai gammasäteiden tapaan, sillä he saavat saman myoniannoksen taivaalta joka tapauksessa.
Pyhäinpäivä
thumb|300px|Suomessa pyhäinpäivän viettoon kuuluu kynttilöiden sytyttäminen edesmenneille. thumb|300px|Kynttilöitä ja hautausmaalla kävijöitä pyhäinpäivän iltana Hietaniemen hautausmaalla menneiden sukupolvien ja muualla lepäävien muistomerkillä. Pyhäinpäivä, vanhemmalta nimeltään pyhäinmiestenpäivä, on kristillinen pyhimysten, marttyyrien ja vainajien muistopäivä. Alun perin pyhäinpäivää on vietetty 1. marraskuuta, kuten monissa maissa edelleenkin, mutta Suomessa sitä vietetään välille 31.10.–6.11. osuvana lauantaina.
Taroko
Tarokoa kirjoitetaan latinalaisin aakkosin.
Álvaro Colom
Colom oli Antonio Colom Arguetan ja Yolanda Caballeros Ferratén poika. Hänen setänsä Manuel Colom Argueta oli Guatemalan kaupungin pormestari, jonka sotilaat surmasivat 1979. Colomilla on poika Antonio Colom Szarata, joka soittaa bassoa guatemalalaisessa rock-yhtyeessä Viento en Contra.
Colom opiskeli Universidad de San Carlos de Guatemalassa (USAC) insinööriksi. Hän työskenteli yrittäjänä ja virkamiehenä. Hän johti järjestöä Fondo Nacional para la Paz ja toimi vuodesta 1991 varatalousministerinä. Hän omistaa tekstiilitehtaan.
Unto Hämäläinen
Hämäläinen syntyi maanviljelijäperheeseen. Hän valmistui sosionomiksi 1978 ja yhteiskuntatieteiden maisteriksi 1979. Hämäläinen meni naimisiin 1977, ja hänen perheeseensä syntyi kaksi lasta vuosina 1978 ja 1986. Hämäläinen on entinen Kokoomuksen jäsen; hän toimi Kokoomusnuorten puheenjohtajana vuosina 1980–1982.
Historiantutkija Markku Salomaa väittää vuonna 2021 julkaistussa kirjassaan Tarza – Pasifistin odysseia voimapolitiikan maailmassa, että Hämäläinen olisi tehnyt yhteistyötä Neuvostoliiton salaisen poliisin KGB:n ja Itä-Saksan salaisen poliisin Stasin kanssa. Salomaan mukaan Hämäläinen olisi vuotanut Stasille kokoomuksen sisäisiä asioita ja KGB:lle Helsingin Sanomalehtimiesyhdistyksen jäsenten puoluekannat. Hämäläinen on kiistänyt väitökset ja todennut, ettei hänellä edes olisi ollut mahdollisuutta päästä käsiksi Helsingin Sanomalehtimiesyhdistyksen jäsentietoihin. Hän on kertonut käyneensä yleisen tason poliittisia keskusteluja itäsaksalaisten nuorisojärjestöjen kanssa, mutta kiistää vuotaneensa mitään tietoja.
Erfan Zeneli
Yksityiselämä
Zeneli muutti perheineen Suomeen 6-vuotiaana. Hän on viisilapsisen perheen kuopus. Zenelin veli Ridvan Zeneli on myös Veikkausliigassa pelannut jalkapalloilija.
Oiva Willamo
Talvi-, jatko- ja Lapin sota
Välirauhan aikana hän toimi 11. Divisioonan virkaatekevänä komentajana ja myöhemmin Jalkaväkirykmentti 32:n komentajana, mistä tehtävästä hänet siirrettiin Rajavartiosto 6:n komentajaksi ja edelleen rajavartiostojen päälliköksi.
Pallerotee
Historia
Palleroteen keksivät 1980-luvulla taiwanilaiset Liu Han Chieh, Tu Tsong-He ja/tai Lin Hsui Hui. Nykyinen juoma muistuttaa jo aiemmin tunnettua juomaa, jonka valmistamiseen käytettiin mustaa teetä ja maitotiivistettä. Nykyisen juoman keksijät lisäsivät siihen maniokista valmistettuja palleroita eli tapiokahelmiä. Lopputulosta kutsuttiin nimellä boba.
Pallerotee nautitaan yleensä kahviloiden tapaisissa puodeissa ja sen kanssa saatetaan syödä muuta suupalaa. Juomaa on myyty teepuodeissa Aasiassa 1990-luvun alkupuolelta, ja sieltä se levisi Yhdysvaltoihin ja 2000-luvulla Eurooppaan. Suomessa kuplateetä myy mm. More Tea -franchiseketju.
Valmistus ja nauttiminen
Tapiokahelmet valmistetaan maniokkitärkkelyksestä ja vedestä.
Fishers
Fishers on kaupunki Hamiltonin piirkunnassa, Indianan osavaltiossa, Yhdysvalloissa. Sen väkiluku oli vuoden väestönlaskennassa 76 794. Vuonna 2017 sen arvioitiin olleen 91 832. Fishers kuuluu Indianapoliksen suurkaupunkialueeseen.
Jousiammunta kesäolympialaisissa 2020 – miesten yksilökilpailu
Aikataulu
Sijoitusammunnat ammutaan 23. heinäkuuta. Cupin kaksi ensimmäistä kierrosta ammutaan 27., 28. ja 29. heinäkuuta. Aamupäivällä 31. heinäkuuta ammutaan neljännesvälierät, ja iltapäivällä puolivälierät, välierät, pronssiottelu ja loppuottelu.
Sijoitusammunnat
pienoiskuva|Kilpailijat sijoitusammunnassa
Bonus
Bonus voi tarkoittaa ainakin seuraavia:
Sigyn
Historia
Sigyn on rakennettu Göteborgissa Ruotsissa vuonna 1887. Alus rakennettiin kuljettamaan puutavaraa, ja se ehti purjehtia valtamerillä ensimmäiseen maailmansotaan asti. Se kuljetti puutavaran lisäksi muun muassa hiili- ja viljalasteja. Alus teki monia onnistuneita valtameripurjehduksia, mutta havereiltakaan se ei välttynyt. Joulukuussa 1913 Sigyn joutui pahaan haaksirikkoon. Se telakoitiin, ja aluksen takilointi muutettiin helppokäyttöisemmäksi barkentiiniksi. Alus myytiin vuonna 1927 Ahvenanmaalle, mistä Åbo Akademin säätiö osti sen museolaivaksi vuonna 1939.
Tylyaho
Kirjurinruodin Kynäpuoti
Kirjurinruodin Kynäpuoti on kirjoitustarvikekauppa, joka myy kaikkea mitä kirjoittamiseen tarvitsee, kuten sulkakyniä, mustetta, pergamenttia, kirjekuoria, leimasimia ja muita.
Rääkyvä Röttelö
Severus Kalkaros kohtaa kohtalonsa Rääkyvässä Röttelössä Voldemortin käärmeen Naginin tappaessa hänet teoksessa Harry Potter ja kuoleman varjelukset.
Sianpää
Sianpää on Aberforth Dumbledoren omistama pubi Tylyahossa, joka vetää usein puoleensa epätavallisempia asiakkaita kuin Kolme luudanvartta ja moni sen asiakkaista piilottaa kasvonsa. Pubin oven yläpuolella riippuu ruosteisessa kannattimessa kolhuinen puukyltti, jonka kuvassa villisian irti leikattu pää valuu verta valkealle kankaalle. Pubi itsessään on saastainen: sen lattia on lian peittämä ja ikkunat ovat niin paksun töhnän peitossa, että sisälle pääsee vain hyvin vähän valoa. Pääkerroksessa on vain yksi huone, mutta ylemmissä kerroksissa on useampia huoneita. Harry huomaa, että pubi haisee vahvasti vuohilta.
Macabre Mementos Records
Macabre Mementos Records on japanilainen brutaalin death metalin levy-yhtiö. Se on julkaissut mm. Internal Sufferingin, Goreventin, Wormedin sekä Christ Deniedin albumeita. Yhtiön ensimmäinen julkaisu oli Vomit Remnantsin albumi Supreme Entity vuodelta 1999.
Honda CR-V
Honda CR-V V (2016–)
Viidennen sukupolven CR-V esiteltiin Detroitissa lokakuussa 2016. Euroopassa malli ensiesiteltiin Geneven autonäyttelyssä maaliskuussa 2018. Se perustuu samalle pohjalevylle kuin 10. sukupolven Civic. Kiinassa tuli vuoden 2019 loppupuolella myyntiin Honda Breeze, joka eroaa ulkonäöltään hieman muualla myytävästä CR-V:stä.
Hämeenpuisto
Julkiset taideteokset
Hämeenpuistossa on taideteoksia alueella Hämeenkadulta puiston pohjoispäähän vuosilta 1913–1981.
Evijärven seurakunta
Evijärven seurakunta oli Lapuan hiippakuntaan ja Lapuan hiippakunnan tuomiorovastikuntaan kuulunut Suomen evankelis-luterilaisen kirkon seurakunta, joka toimi Evijärven kunnan alueella.
Evijärven seurakunta lakkautettiin vuoden 2022 lopussa ja seurakunta liitettiin osaksi Kauhavan seurakuntaa vuoden 2023 alussa.
Nathalie Martinau
Martinaun vanhemmat olivat Haminan kadettikoulun johtaja, kenraaliluutnantti Karl Mauritz Martinau (1797–1863) ja Wilhelmina Amalia Tigerstedt (1821–1906). Hän opiskeli Schwemmerin ja Carl Ehrenbergin johdolla Dresdenissä vuodesta 1876 alkaen sekä Doillardin ja N. P. Collinin johdolla Pariisissa 1881–1882. Nathalie Martinaun nuorempi sisar oli taidemaalari Maria Martinau (1847–1914). He työskentelivät yhdessä ja heidän maalaustapansa olivat hyvin samanlaiset.
Yleisurheilun maailmanmestaruuskilpailut
Historiaa
Yleisurheilun arvokilpailut järjestettiin pitkään olympialaisten yhteydessä, mutta olympialaisten lajikirjon kasvaessa tunnettiin tarvetta järjestää omat MM-kilpailut. IAAF hyväksyi omien maailmanmestaruuskilpailujen järjestämisen valtuustonsa kokouksessa Puerto Ricossa 1976. Vuonna 1978 päätettiin, että ensimmäiset MM-kisat järjestettäisiin vuonna 1983 ja maaliskuussa 1980 ensimmäiseksi kisaisännäksi valittiin Helsinki. Myös vuoden 2005 MM-kisat järjestettiin Helsingissä. Tuolloin Lontoo, jolle kisat oli jo myönnetty, ei voinut taata stadioninsa valmistumista ajoissa.
Suomi on kerännyt yleisurheilun MM-kisoista yhteensä seitsemän kultaa, kahdeksan hopeaa ja seitsemän pronssia eli 22 mitalia.
Musta aateli
Mustaan aatelistoon on kuulunut mm. seuraavia sukuja: Colonna, Massimo, Orsini, Pallavicini, Borghese, Odescalchi, Ludovisi, Savelli, Caetani, Aldobrandini ja Conti. Monet mustan aatelin perheistä kuuluivat paavin Aateliskaartiin, joka toisessa maailmansodassa yhdessä Sveitsiläiskaartin kanssa vartioi paavia.
Kaksi kunkkua
Juoni
Kaksoset ovat huonokuntoisia, tumpeloita ja pelkureita, mutta jo alkumetreiltä lähtien he ovat ylittäneet itsensä pelastaessaan saaren esimerkiksi tulivuorelta tuomalla toisen saaren "sydämen" hajonneen tilalle. Saarella kaksosia auttaa Masonin viehättävä tytär ja Bradyn ihastuksen kohde Mikayla (Kelsey Chow) ja häiritsee heidän kavala serkkunsa Lanny (Ryan Ochoa), joka yrittää saada kruunun itselleen.
Beulah Park
Historia
Kesäkuussa 2010 Beulah Park siirtyi Yhdysvaltain suurimman totoyhtiö Penn National Gamingin omistukseen noin 37 miljoonan dollarin hintaan.
Rataennätykset
Beulah Parkin ratakohtaiset vaihtoennätykset ovat 1 085 950 dollaria 5. maaliskuuta 1980 (vain paikan päällä tehdyt vedot) ja 3 216 364 dollaria 18. tammikuuta 2006 (myös etävedot). Yleisöennätys on 11 772 henkeä vuodelta 1954 ja suurin radalla maksettu Fortune 6 -yhdistelmän voitto on 364 589,50 dollaria vuodelta 2007.
Arakanin rohingyojen pelastusarmeija
Hyökkäys 25. elokuuta 2017
Myanmarin valtiokansleri ja ulkoministeri Aung San Suu Kyi sanoi 25. elokuuta, että armeija ja rajapoliisi vastaavat hyökkäyksiin aloittamalla "puhdistusoperaatiot". Hallitus nimesi ARSA:n samana päivänä terroristijärjestöksi vuonna 2014 laaditun terrorisminvastaisen lain perusteella, ja lähetti lisää turvallisuusjoukkoja osavaltioon. ARSA on ensimmäinen ryhmä, jonka vuonna 2011 lakkautetun sotilashallinnon jälkeinen siviilihallitus on nimennyt terroristijärjestöksi.
Myanmarin johto aloitti välittömästi kostoksi vastahyökkäykset kaikkia rohingyoja vastaan. 9. syyskuuta 2017 taisteluissa oli kuollut yli 1000 ihmistä, joista suurin osa rohingyoja.
Metyylifenobarbitaali
Metyylifenobarbitaalin yliannostuksen tyypillisiä oireita ovat sekavuus, refleksien heikentyminen, uneliaisuus, kuume, ärtyneisyys, hypotermia, tajunnantason ja arviointikyvyn heikkeneminen, hengityksen heikentyminen ja vaikeutuminen, sydämenlyöntien hidastuminen, sekava puhe, tasapainon horjuminen, unettomuus, yleinen heikkous ja silmien nykiminen.
Walt Disney Motion Pictures Group
Walt Disney Motion Pictures Group (ent. Buena Vista Motion Pictures Group) on joukko The Walt Disney Companyn tytärstudioita.
Vuonna 2003 Walt Disney Pictures nousi uutisotsikoihin julkaistuaan ensimmäisen K-13-elokuvansa: Pirates of the Caribbean: Mustan helmen kirous. Vaikka Touchstone ja muut Disneyn omistamat studiot ovat tuottaneet alaikäisiltä kiellettyjä elokuvia, Walt Disney Pictures oli siihen asti pitäytynyt koko perheen elokuvissa.
Maria Martinau
Maria Constance Adele Martinau (22. kesäkuuta 1847 Novomirgorod, Hersonin kuvernementti, Venäjä – 10. helmikuuta 1914 Helsinki) oli suomalainen taidemaalari.
Pearl Harbor (elokuva)
Palkinnot
Vuoden 2001 Oscar-gaalassa Pearl Harbor oli ehdolla neljässä eri kategoriassa ja voitti Oscarin parhaista äänitehosteista. Muut ehdokkuudet olivat Paras äänitys, Parhaat erikoistehosteet ja Paras laulu.
Nuffield
Moottorit
Vuonna 1954 valmistui ensimmäinen Nuffield-traktori, joka oli varustettu tehtaan omalla BMC-moottorilla. Tuo moottori oli erittäin pehmeäkäyntinen ja aikansa tehokkaimpia traktorimoottoreita Euroopassa. Se sisälsi paljon ostettuja patentteja muun muassa Saurerilta. Siksi ensimmäisen sarjan BMC-dieselmoottorit olivat mallimerkinnältään OES (Oil Engine Saurer). Pienin muutoksin kyseistä moottorikonstruktiota valmistettiin 1970-luvun loppuun.
Kehittely
1964 Nuffieldin valmistus siirrettiin Bathgate:en.
Nuffield Suomessa
Suomessa muutettiin 1958–1961 DM4-mallisia Nuffieldeja nelivetoisiksi. Myöhemmät Bray-nelivedot valmistettiin Englannissa käyttäen Bray-kauhakuormaajan akseleita. Mallit olivat Bray 10/60:iä ja Bray 4/65:ia.
Etu-Töölön lukio
Nykyisen lukion edeltäjä, yksityinen Helsingin Koelyseo aloitti toimintansa 1919. Koulu muuttui vuoden 1952 koulu-uudistuksessa viisivuotisen keskikoulun ja kolmivuotisen lukion käsittäväksi valtion oppikouluksi, ja sai nimen Töölön yhteislyseo. Yhteislyseo jakautui vielä myöhemmin peruskoulu-uudistuksen yhteydessä vuonna 1977 Etu-Töölön lukioksi ja Etu-Töölön yläasteen kouluksi. Etu-Töölön yläasteen koulu yhdistyi Taivallahden peruskouluun lukukauden 2008–2009 päätteeksi. Koulun lempinimeksi tulee 1952 Tyly, joka tulee lukion silloisesta nimestä Töölön yhteislyseo.
Alumnit
Yhdistyksen jäseniksi pääsevät lukion entiset ja nykyiset opettajat ja toimihenkilöt sekä täysi-ikäiset opiskelijat.
Erkki V. Söderströmin säätiö
Alumniyhdistys on mukana Erkki V. Söderströmin säätiössä, joka tukee Etu-Töölön lukion opiskelijoita stipendeillä. Erkki Valdemar Söderström (1933–2008) oli entinen Helsingin Koelyseon oppilas, joka oli vuonna 1981 määrännyt testamentissaan omaisuutensa säätiöitäväksi entisen koulunsa opiskelijoiden tukemista varten.
Rehtorit
Lähde:
FK Partizan
Fudbalski Klub Partizan on jalkapalloseura Belgradissa, Serbiassa.
Bruno Lüdke
Nuoruus
Bruno kävi vuosina 1914–1919 Köpenickissä paikallista koulua, jossa pian huomattiin hänellä olevan vaikeuksia pysyä muiden lasten mukana oppimisessa. Hän ei onnistunut pääsemään kuudennelle luokalle, joten hänet lähetettiin oppimisvaikeuksista kärsiville lapsille tarkoitettuun kouluun. Tämän "apukoulun" jälkeen vuosina Bruno työskenteli 1922–1939 vanhempiensa omistamassa pesulassa. Isän kuoltua kurkkusyöpään vuonna 1937 Bruno sai vastuulleen hevoskärryt, joilla hän jakoi pyykit asiakkaille.
Pidätys
Rikosetsivä Franz tutki Lüdken tunnustamia murhia yli vuoden ja vakuuttui siitä, että syytetty oli vastuussa useista murhista. Myöhemmin on esitetty arvostelua siitä, että poliisin oli helppo panna syyt monista selvittämättömistä rikoksista Lüdken niskaan ja parantaa siten omaa mainettaan. Olihan nöyryyttävää, että Lüdken tunnustamista murhista oli jo aiemmin pidätetty monia siis syyttömiä miehiä.
Jakkara
Tyypillisiä jakkaroita ovat lastenjakkarat ja ennen maataloudessa käytetyt lypsyjakkarat. Oma tyyppinsä on matala jalkajakkara, jota käytetään muun istuimen vierellä jalkojen lepuuttamiseen. Baareissa käytettävät baarijakkarat ovat normaalia tuolia tai jakkaraa korkeampia, jotta baaritiski olisi niillä istuville suhteessa samalla korkeudella kuin se on seisoville asiakkaille.
Oksjärvi (Nastola)
Maantietoa
Järvi on luodattu ja siitä on julkaistu syvyyskartat. Sen tilavuus on 14,2 miljoonaa kuutiometriä eli 0,0142 kuutiokilometriä. Järven keskisyvyys on 5,7 metriä ja suurin syvyys on 14,1 metriä. Syvin kohta sijaitsee järvenselällä Majaniemen ja Kaijankiven puolivälissä. Järven yli kymmenmetrinen syvänne kattaa lähes puolet järven pinta-alasta, se sijaitsee Isosaaren länsipuolella.
HMS Hasty (1894)
HMS Hasty oli Britannian kuninkaallisen laivaston vuonna 1896 valmistunut Charger-luokan torpedovenehävittäjä.
Mitra Kaislaranta
2013: Idols
Joukkueiden yhdistämisen jälkeen finalistit saivat esitettäväkseen kappaleet, jotka tuomaristo oli heille valinnut: Kaislaranta sai esitettäväkseen Whitney Houstonin tunnetuksi tekemän ”I Will Always Love You” -kappaleen. Semifinaalissa finalistit esittivät yhden omavalintaisen kappaleen sekä yhden kappaleen duettona Idolsista tunnetuksi tulleen artistin kanssa. Mitra sai duettoparikseen neljännen tuotantokauden voittaneen Koop Arposen. Kauden päättäneessä finaalissa Kaislaranta esitti valitsemansa Alanis Morissetten ”Ironic”-kappaleen sekä tuomareiden valitseman kappaleen ”Me ei olla enää me”. Kaislaranta esitti myös hänelle itselleen tehdyn kappaleen ”Äkkisyvää”.
2014–: Idolsin jälkeen
Musiikkiuran ohella Mitra on työskennellyt vuodesta 2015 lähtien baarimikkona.
Taustaa
Mitra on opiskellut musiikkia Oulun konservatoriossa.
Kristopher Van Varenberg
Näyttelijäura
Van Varenberg aloitti näyttelemisen vuonna 1992 Täydellinen sotilas -elokuvan myötä, jossa hänellä oli pieni rooli. Hänen nimeään ei kuitenkaan mainittu lopputeksteissä. Elokuvassa Vaara kulkee kiskoilla Van Varenbergilla oli hieman näkyvämpi rooli esittäessään elokuvan päähahmon poikaa Ethan Kristoffia. Vuoden 2009 elokuvassa Universal Soldier: Regeneration Van Varenberg esitti tiedemiestä, joka oli yksi vastuuhenkilöistä pitämään NGU-sotilasta toimintakykyisenä. Vuonna 2010 Van Varenberg kertoi Assassination Games elokuvan kuvausten aikana, ettei hän aio seurata isänsä jalanjälkiä ja ryhtyä toimintanäyttelijäksi. Samaisessa elokuvassa Assassination Gamesissa Van Varenberg esitti Interpol-agenttia. Hän oli myös mukana elokuvan tuottajana. Van Varenberg teki sittemmin kaksi elokuvaroolia After Dark Filmsille. Hän esitti toistamiseen korruptoitunutta poliisia elokuvassa Dragon Eyes (2012) ja teki sittemmin lyhyen roolin draamaelokuvassa The Philly Kid. Myöhemmin 2012 Van Varenberg uusi roolinsa tiedemies Milesina elokuvassa Universal Soldier: Day of Reckoning.
Jay and Silent Bob Strike Back
Vuonna 2019 julkaistiin Jay and Silent Bob Reboot -elokuva, jossa hahmot seikkailevat comic con -messuilla ja yrittävät estää sarjakuvan ja elokuvan reboottia.
Viestimuseo
Esineistö
Viestimuseon vanhimmat esineet olivat merkinantotorvet 1600-luvulta. Vanhimmat puhelinkeskukset olivat 1800-luvulta, mutta muutoin esineistö oli pääasiassa Suomen itsenäisyyden aikaista. Henkilöhistoriaan liittyviä erikoisuuksia olivat mm. Uhtuan suunnan viestimiesten kenraalimajuri Aaro Pajarille lahjoittama vahvistimellinen puhelin sekä puhdetöinä koivunpahkaan tehty pöytäpuhelin. Sanomalaitteista esineistössä oli mm. Suomen sisällissodan aikainen Hughes-lennätin, jota kutsuttiin punttijuusaksi. Eläimiin liittyvästä viestitoiminnasta kerrottiin esittelemällä yhdessä huoneessa kirjekyyhkytoiminta.
Viestimuseon näyttelyt siirtyivät osaksi vuoden 2013 alussa Hämeenlinnassa toimintansa aloittanutta Tykistö-, pioneeri- ja viestimuseota eli Museo Militariaa. Tämä yhteismuseo sijoittui aiemman Tykistömuseon tiloihin, ja uuden sotatieteellisen museon museotoimintaa ohjaa Suomen tykistö-, pioneeri- ja viestimuseoyhdistys ry.
Wright-Pattersonin tukikohta
thumb|Ilmavoimien materiaalilaitoksen päärakennus Wright-Pattersonin tukikohta on Yhdysvaltain ilmavoimien tukikohta Daytonin itäpuolella, Ohiossa Greenen ja Montgomeryn piirikuntien alueella. Siihen kuuluu ilmavoimien materiaalilaitos, Air Force Institute of Technology, Yhdysvaltain ilmavoimamuseo , 445. kuljetuslennosto ja Air Force Research Laboratory -tutkimuslaboratorio.
Antti Kaarne
Varhaiset vuodet
Messukylässä syntyneen Kaarneen vanhemmat olivat Hatanpään kartanon mäkitupalaisia. Perheen muutettua Tampereen Juhannuskylään Kaarne kävi kansakoulua ja työskenteli isänsä kanssa sekatyömiehenä. 15-vuotiaana hän meni töihin Tampereen konepajalle suorittaen samalla koneenkäyttäjäkurssin teollisuuskoulussa. Myöhemmin Kaarne oli viilarina ja koneasentajana eri puolilla Suomea työskennellen myös puolitoista vuotta Tukholmassa sekä lyhyen aikaa Pietarissa. Vuonna 1904 hän muutti Turkuun saatuaan vakituisen työpaikan sähkövoima-aseman koneenkäyttäjänä.
Viimeiset vuodet
Kristillisen työväenliikkeen jätettyään Kaarne liittyi kommunistisen SSTP:n riveihin keväällä 1920. Hänen erityisalakseen puolueessa muodostuivat maatalousasiat. Kaarne ei täysin omaksunut kommunistista aatetta, vaan kritisoi SSTP:n linjaa sekä puolueen suhdetta Neuvostoliitosta johdettuun SKP:hen.
Elokuussa 1923 Etsivä keskuspoliisi pidätti Kaarneen suuren kommunistijutun yhteydessä, jolloin otettiin kiinni yli sata SSTP:n toiminnassa mukana ollutta henkilöä. Kaarne vapautui tutkintovankeudesta maaliskuussa 1924, ja kesäkuussa Turun hovioikeus tuomitsi hänet 1 vuoden ja 6 kuukauden vankeuteen valtiopetoksen valmistelusta.
Koraani
Muhammedin ilmestykset
Enkelin kohtaaminen tuntui täyttävän Muhammedin jo lapsuudesta saakka kuulemat ennustukset. Oltuaan pari vuotta julkisuudessa hiljaa ilmestyksistä, Muhammed alkoi julistaa niiden sanomaa yhdestä Jumalasta. Islaminuskon mukaan Koraani sisältää tarkasti ainoastaan ne viestit, jotka Muhammed sai enkeli Gabrielilta näissä ilmestyksissä. Koraanin syntytarina muistuttaa jossain määrin kristinuskon käsityksiä, sillä varhaisessa kristillisyydessä ajateltiin, että Jumalan sana eli Raamattu oli samaten laskeutunut ihmisille enkelien välityksellä.
Ilmestyksien kirjaaminen
Ibn Hisham ei kerro mitään Koraanin muistiin kirjoittamisesta ja mainitsee sanan "Koraani" vain kymmenkunta kertaa, vaikka esittääkin siitä lainauksia. Muhammedin lukutaidottomuus vakiintui myöhemmin opinkappaleeksi. Ibn Hisham ei siitä puhu, vaan kertoo, että Muhammed "luki" Koraania ääneen. 800-luvun islamilaisen käsityksen mukaan ainakin jotain kirjoitettiin heti muistiin. Väitteen perusteluina käytetään Koraanin sanoja (80: 13-16) sekä al-Tirmidhin (nro 1531) ja eräiden muiden haditheja. thumb|170px|left|Suurat 28:88–29:1. [[Egypti|Egyptiläistä alkuperää 1300-luvulta.]] Islamin mukaan Koraania välitettiin ensimmäisten vuosikymmenien aikana pääasiassa suullisena muistitietona. Al-Bukhari esittää hadithin, jonka mukaan enkeli Gabriel kävi Muhammedin kanssa ilmestykset läpi kerran vuodessa ja kahdesti kuolinvuoteella. Hadithit eivät kerro, että Gabriel olisi koskaan yrittänyt opettaa Muhammedille luku- ja kirjoitustaitoa. Jaakko Hämeen-Anttilan mukaan Muhammedin ilmestyksien muistiin kirjoittaminen nousi esille vasta hänen kuolemansa jälkeen. Aikaisemmin asialla ei ollut merkitystä, koska muslimit saattoivat aina kysyä Muhammedilta. Vasta hänen kuolemansa jälkeen alettiin tarvita kirjoitettua Jumalan sanaa. Näkemys periytyy aikaisemmilta islamologeilta, sillä ainakin Leone Caetani oli sen esittänyt.
Koraanin luomattomuus ja pyhyys
Oppi Koraanin luomattomuudesta ja ikuisesta muuttumattomuudesta syntyi 800-luvulla. Sen taustalla oli islamilaisen papiston eli ulaman taistelu tulkintavallasta kalifeita vastaan. Ulama voitti kiistan, ja sen myötä islamiin vakiintui käsitys, että Jumala ei ole kirjoittanut Koraania, vaan se on yhtä alkuperäinen kuin Jumala itse. Ajatusta taivaallisella pöydällä lepäävästä ikuisesta kirjasta perustellaan Koraanin sanoilla ”Hänen luonaan on alkuperäinen Kirja” (13: 39) sekä ”Sen sanat ovat luonamme olevassa Alkukirjassa ylhäisiä ja viisaita” (43:43).
Koraanin suhde muihin uskontoihin
Koraanin tekstien syntyaikoina Lähi-idässä sekä juutalaisuuden että kristinuskon eri lahkot olivat levinneet laajalle. Molempia ryhmiä oli Egyptissä, Palestiinassa, Syyriassa, Arabian niemimaalla Jemeniä myöten, Irakissa ja Iranissa Afganistanin rajoille asti. Erään historiakriittisen teorian mukaan islam aloitti kehityksensä itäisenä kristillisenä lahkona. Silloin olisi luonnollista, että se sisältää paljon aineksia kristinuskosta ja juutalaisuudesta. Monissa kohdissa Koraani ilmoittaa vain vahvistavansa sen, mitä on aikaisemmin Toorassa ja evankeliumissa on ilmoitettu (esim. Koraani 5:62; 10:37; 42:13). Koraanin useissa suurissa suhde kristinuskoon ei olekaan pelkästään kielteinen.
Koraanin islamilainen tulkinta
thumb|left|150px|Kolikko, joka kuvaa [[Aleksanteri Suuri Egyptin valloittajana, Amon sarvilla. Aleksanteria pidettiin muinais-Egyptissä Amon-jumalan pojana. Koraanin kommentaattoreiden enemmistön mukaan Dhu al-Qarnayn tarkoittaa Aleksanteria ]]
800-luvun loppu ja 900-luvun alku olivat vilkasta tafsir-kirjallisuuden aikaa. Se päättyi, kun siirryttiin "järjen porttien sulkemiseen". Hämeen-Anttilan mukaan Koraanin tulkitseminen saavutti aallonpohjan 1600–1800-luvuilla, jolloin oppineet keskittyivät selittämään selitysteoksia. Uusi nousu alkoi, kun Koraania ruvettiin kääntämään ja selittämään myös tavallisille muslimeille.
Pianosa
Pianosa tunnettiin Rooman valtakunnan aikoina nimellä Planasia. Saarella oli ollut asutusta jo ennen roomalaisia. Saarelle karkotettiin vuoden 6 tienoilla Augustuksen tyttärenpoika Agrippa Postumus, joka asui saarella olleessa huvilassa. Huvilan rauniot ovat vieläkin nähtävissä kuten siihen kuulunut pieni teatteri ja kylpylä. Pianosalla on myös varhaiskristillisiä katakombeja.
Hughes H-4 Hercules
Tuotanto
Koneen suunnittelu aloitettiin vuonna 1942, mutta se valmistui vasta sodan päättymisen jälkeen vuonna 1947. 2. marraskuuta 1947 Howard Hughes lensi koneella Long Beachissa Kaliforniassa. Kone liikkui 130 km/h nopeudella noin 1,6 kilometrin matkan pysytellen 20 metrin korkeudella. Kriitikoiden mukaan kone ei todellisuudessa olisi pystynyt nousemaan saavutettua korkeutta korkeammalle, vaan kone pysyi ilmassa pelkästään matalalla lennettäessä syntyvän maavaikutuksen ansiosta. Howard otti suuren riskin lentäessään koneella joka oli vielä vuoden päässä valmistumisesta. Koneen koko hydrauliikka olisi pitänyt vaihtaa jos sillä olisi mielitty Atlantin ylityksiin joka olisi jälleen maksanut miljoonia, jotka Hughes itse olisi joutunut maksamaan. Sodan loputtua koneelle ei ollut käyttöä koska 1931 säädetty laki Yhdysvalloissa kieltää puurakenteisen koneen käytön matkustajien lennätyksessä. Laki oli käytännössä protektionismia, jolla saatiin Fokker F.VII (Fokker Trimotor) pois liikenteestä Yhdysvalloista.
Cosimo II
Cosimon vanhemmat olivat suurherttua Ferdinand I ja tämän puoliso, Lothringenin Kristiina. Cosimo tuli hallitsijaksi vain 18-vuotiaana isänsä kuoltua vuonna 1609, ja hän tukeutui siksi äitiinsä sekä neuvonantajaansa Belisario Vintaan. Cosimo pyrki isänsä tavoin tasapainottelemaan Ranskan ja Espanjan välillä ja onnistui myös lähentämään näitä maita toisiinsa. Cosimo jatkoi isänsä aloittamaa merisotaa Osmanien valtakuntaa ja Barbareskivaltioita vastaan. Hänen valtakaudellaan Toscanan laivasto oli Välimerellä ylivoimainen turkkilaisiin nähden ja liitto druusien emiiri Fakhr-al-Dinin kanssa takasi toscanalaisille etulyöntiaseman kaupankäynnissä Levantin alueella. Cosimo toisaalta lakkautti Medicin hallitsijasuvun oman pankki- ja liiketoiminnan, joka oli jatkunut neljäsataa vuotta. Cosimo II kuoli vain 30-vuotiaana, jolloin häntä seurasi hänen poikansa Ferdinand II.
Crash Bandicoot (videopeli)
Peli alkaa, kun Crashin arkivihollinen, Tohtori Neo Cortex ja Tohtori Nitrus Brio yrittävät tehdä Crashistä Cortexin mutanttiarmeijan kenraalia. Crash pääsee kuitenkin karkaamaan laboratoriosta, mutta hänen tyttöystävänsä Tawna jää vangiksi. Crash yrittää tehdä lopun Cortexin ilkeistä suunnitelmista valloittaa maailma ja päättää samalla pelastaa Tawnan. Pelin ensimmäisellä tasolla (N. Sanity Beach) Crash löytyy makaamasta mahallaan rantahietikossa.